บาทอ่อนหนุน “ทองไทย” ดีดขึ้น 150 บ. ทองคำแท่ง ขายออกบาทละ24,950 รูปพรรณ 25,450 บ.
บาทอ่อนหนุน “ทองไทย” ดีดขึ้น 150 บ. ทองคำแท่ง ขายออกบาทละ24,950 รูปพรรณ 25,450 บ. 
บาทอ่อนหนุน “ทองไทย” ดีดขึ้น 150 บ. ทองคำแท่ง ขายออกบาทละ24,950 รูปพรรณ 25,450 บ.
10 มี.ค. 2564

สมาคมค้าทองคำ รายงานราคาทอง (96.5%) เปิดตลาดวันนี้ (10 มี.ค.64) เมื่อเวลา 09.27 น.ที่ผ่านมา พุ่งขึ้น 150 บาท เมื่อเทียบกับประกาศราคาซื้อขายครั้งสุดท้ายของวันอังคาร ที่ตลอดทั้งวันมีการประกาศราคาทั้งหมด 3 รอบ รวมราคาปรับขึ้น 50 บาท ทั้งนี้ เป็นการปรับตัวขึ้นติดต่อกันเป็นวันที่ 4 นับตั้งแต่วันเสาร์รวม 450 บาท ในขณะที่เงินบาทเช้านี้ยังอ่อนค่าในรอบ 3 เดือน บริเวณ 30.76 บาท ยังเป็นปัจจัยบวกต่อทองคำ
โดยราคาทองคำแท่งวันนี้ รับซื้ออยู่ที่บาทละ 24,850.00 บาท ขายออกที่ราคาบาทละ 24,950.00 บาท
ทองรูปพรรณ รับซื้ออยู่ที่ราคาบาทละ 24,407.60 บาท ขายออกที่บาทละ 25,450.00 บาท
ราคาทองคำ Spot เช้านี้เคลื่อนไหวที่บริเวณ 1,713 ดอลลาร์ หลังจากปิดตลาดเมื่อคืนที่ผ่านมาพุ่งขึ้น 38.9 ดอลลาร์ เหนือระดับ 1,700 ดอลลาร์ สู่ระดับ 1,716.9 ดอลลาร์ เนื่องจากได้แรงหนุนจากการอ่อนค่าของสกุลเงินดอลลาร์ และการชะลอตัวลงของอัตราผลตอบแทนพันธบัตรสหรัฐ รวมถึง การเข้าซื้อเก็งกำไรหลังจากราคาทองร่วงลงอย่างหนักในช่วงที่ผ่านมา